LidanRubinov/Halacha-QA huggingface dataset:
שאלה: לעזור לחבר ילדות: אז ככה יש לי חבר ילדות שאנחנו בקשר ממש טוב והתחלתי לשים לב שהוא מתדרדר (פחות דתי, יוצא מאוחר וכו ). ברור לי שאני לא אתן לא להשפיע עלי ואם נראה לי לא טוב אני אנתק את הקשר אבל יש לי כמה דברים שאני רוצה לשאול על מה שאני צריכה לעשות עכשיו והם: -לנסות לעזור לו ואז לנתק את הקשר? -לערב את ההורים שלו שאולי הם יוכלו לעזור? -לנתק את הקשר לגמרי ולתת לו להמשיך להדרדר? בקשה תעזרו לי אני רוצה לעשות את מה שנכון. אני רוצה לעבוד את הבורא הכי טוב שאפשר וקשה לי לראות מישהו שמכירים כל החיים עובר קשיים ולא לעזור.
תשובה: לערב את ההורים שלו וגם את המחנכים שלו. ואת בעצמך מוטב שתנתקי כל קשר איתו. זה מה שנכון לעשות.
שאלה: 10 בטלנים: הרב, ישנה גמרא המתארת את הבעלי אומנות המינימלי שצריך להיות בכל עיר ובין היתר מציינת כי צריכים להיות 10 בטלנים בעיר (אנשים שתפקידם ללמוד תורה כל היום), אודה לרב אם יוכל לציין את המקור. ב מראש,
תשובה: תלמוד בבלי מסכת סנהדרין דף יז עמוד ב "וכמה יהא בעיר ויהא ראויה לסנהדרין מאה ועשרים וכו'. מאה ועשרים מאי עבידתייהו? - עשרים ושלשה כנגד סנהדרי קטנה, ושלש שורות של עשרים ושלשה - הרי תשעים ותרתי. ועשרה בטלנין של בית הכנסת - הרי מאה ותרי. ושני סופרים, ושני חזנין, ושני בעלי דינין ושני עדים, ושני זוממין, ושני זוממי זוממין - הרי מאה וארביסר. ותניא: כל עיר שאין בה עשרה דברים הללו אין תלמיד חכם רשאי לדור בתוכה: בית דין מכין ועונשין, וקופה של צדקה נגבית בשנים ומתחלקת בשלשה, ובית הכנסת, ובית המרחץ, ובית הכסא, רופא, ואומן, ולבלר, (וטבח), ומלמד תינוקות". בברכת התורה, WWW.Yeshiva.org.il
שאלה: שיטה אחידה בלימוד אמונה: ב"ה יש לי בעיה בלימודי האמונה שאשמח אם כבוד הרב יעזור לי. ב"ה איני מדבר על בעיות כפירה וכדומה אלא על הנושא הכללי של אמונה, כתחום נרחב של לימוד שאינו תנ"ך, הלכה וכו. למשל, במקרה ראיתי קטע ממורה נבוכים שבו הר"ם במ כותב שאין מטרת לימוד התורה ועשיית המצוות אלא כדי שבן אדם ירגיל עצמו לחשוב על עבודת ה ולהיות מוכן לקיים את ציוויו יתעלה, ופתאום חשבתי על זה שזה לא מה שחשבתי עד כה וזכרתי שראיתי את דעתי בכל מיני ספרים שונים אבל לא הייתה לי אפשרות לדעת איפה וכו. ואז הבנתי שלימוד האמונה שונה מלימוד אחר, כגון, הלכה. בהלכה יש בעיקרון סדר - זו שיטתו של הרמב"ם, תמצא אותה במשנה תורה. זו דעת הרא"ש, תמצא בחיבורו לש"ס. וכן הלאה ( יש לי ספר שבו אני מחזיק בסיכום הדעות של הרב וכן הדין אצל הטור, הר"ן, ט"ז ומ"א). אבל באמונה, שמתי לב שאנחנו לומדים הרבה מכל הבא ליד וקשה מאוד לתפוס איזה כמה הגדרות לעצמי (כמו היחס בין כוונה ומעשה, מטרת המצוות, במה צריך להשקיע יותר בעבודת ה ובמה פחות.). עוברים בשנייה מכוזרי לרמח"ל, מהר"ל, הגר"א, הרב קוק, ר נחמן וכו והכל לא מסודר כל כך (כמו אצל הגר"א שאין ספר מסודר) או צריך ללמוד המון. וגם לזה פעם אחת לא מספיקה (כגון: אצל הרב קוק שבשביל להבין שיטתו אני צריך לקרוא בעין אי"ה, אורות, עולת ראי"ה ועוד ספרים שונים של בני דורנו על ספריו, והוא הדין בספרים של המהר"ל שלא חסרים כאלה). בקיצור, קשה מאוד לעצב לעצמי "אישיות" בין כל השיטות הרבות והבלבולים. האם יש פתרון לכך? אשמח אם הרב ייתן מרשימת הרבנים שלעיל את הספרים שידוע שבהם מתומצתים עקרונותיהם וכו (אם אכן ישנם כאלו). וסליחה על האריכות.
תשובה: : אתה עוד צעיר לימים ולכן אין לך מה לדאוג. כיצד אדם יבנה באמונה? בנושא זה במיוחד צריך שימוש תלמידי חכמים. יש חשיבות לשמוע מפי רב את העיקר ואת הטפל. מבחינת יסודות האמונה יש ללמוד ספר ולחזור עליו עד שהעקרונות בספר יהיו חרוטים על ליבנו. הספר הראשון שבו יש להשקיע ספר הכוזרי לפחות ג' מאמרים ראשונים. לאחר מכן מהר"ל ללמוד נתיב התורה ונתיב העבודה פרק א'. לאחר מכן פרקים מספר גבורות ה', מספר נצח ישראל ומספר תפארת ישראל. פירוט הפקרים ניתן לתת לך אם תבקש. בספרי הרב קוק: התרגלות קצת למשך כשנה בס' עין איה, אורות התורה, אורות התשובה, אורות  לפחות החלקים הראשונים ואורות ישראל
שאלה: תחילת אות ע"י פסול כתיבה וסיום בכשרות: לכבוד הרב, אדם שהוא פסול כתיבה שהחל אות בספר תורה ולא סיימה (ועדיין אינה כשרה) ואח"כ הסופר השלימה לאות כשרה: א. האם כשר? ב. בספר מקדש מעט (בסופו, כללים, כלל ה, אות ה ) : "דכשכבר היה אות שלם בפיסול נעשה על כולו שם כתב פסול ואין לחלוק האות לחלקים וכולו פסול בשווה, לכן י"ל דכל מה שישאר ממנו נשאר בפיסולו, משא"כ בעשה גמר האות בהכשר וכו דלא חל עליו שם כתב אז עדיין, הרי חל עליו שם כתב רק בגמר שעשה לו צורת אות בכשרות", עכ"ל. האם אפשר להוכיח מכאן שכשר? ג. שאלה שמטרידה אותי מאד: האם המשנה ברורה הכיר את הספר מקדש מעט (הרי המקד"מ חי בזמן א"א בוטשאטש, לפני המ"ב), א"כ מדוע לא ראיתי אם המ"ב שמזכיר אפי פעם א את המקד"מ? ד. האם ניתן לפסוק מספר המקד"מ בלא שום פקפוק, או אפי להקל כמותו בדיעבד כנגד המ"ב או קסה"ס? רב תודות.
תשובה: : ניתן לפסוק כדעת המקדש מעט כשהמ"ב אינו חולק עליו. במקום שיש מחלוקת צריך לדון בכל מקרה לגופו. לגבי האלה ששאלתה נראה שגם דעת המ"ב כדעת המקדש מעט. כך נראה בבאור הלכה סע' י"ח ד"ה ונסתמה".
שאלה: ירושה ומעבר דירה בשנת אבל: לכבוד הרב, אמנו הכ"מ נפטרה לפני כחודש וחצי, כעשר שנים לאחר פטירת אבינו. א. לא ידוע לנו על צוואה כלשהיא, אנו מעוניינים להתחלק בירושה בשווה בין האחים והאחיות, האם חובה רצוי להוציא את צו הירושה בבי ד דין רבני (ואיפה כדאי) או שבאותה מידה אפשר אצל רשם הירושות ואיך נכון לעשות זאת הלכתית? ב. האם יש מניעה כלשהיא, שאני וב ב שגרים היום בדירה שכורה קטנה, נעבור לדירתה, כמובן תוך הסכמה של האחים? ג. האם מותר לנו לקנות דירה חדשה בתוך השנה והאם הדין יהיה שונה במידה ונקנה את דירתה? ד. האם יש ענין שאחד מהילדים יקנה את הבית (נחלת אבות וכו ) ויחזיק בו, האם הוא צריך לגור בו או שמספיק שמשכיר לאחרים? מראש על התשובה.
תשובה: א. צו ירושה יש להוציא בבי"ד רבני ולא בערכאות. בבי"ד רבני התהליך גם מהיר יותר וזול יותר (אין צורך בעו"ד). ב. אין מניעה במגורים בבית האמא, בהסכמת האחים. אדרבה יש בכך מעין המשכיות. אך אין בכך דין נחלת אבות המוזכרת במקורות, שם מדובר בנחלת קרקע חקלאית הנמשכת מחלוקת הארץ מימי יהושע. ג. אין איסור מפורש על קניית דירה חדשה בשנת האבל אך רצוי לדחות את הרכישה לאחר השנה אם אין הפסד בדבר. דירת האם היא בחלקה כבר שלכם מדין ירושה לכן אין כאן רכישת דבר חדש. ד. אין חשיבות מיוחדת לכך.
שאלה: חשש גזל ע"י שימוש במבצע בסופר שמגיע לאדם אחר: בסופרמרקט יש מבצע, כל מי שקונה מעל מאה ש"ח יכול לקחת מספר בקבוקי שתייה במחיר מוזל. האם יכול קונה שלא קנה מעל מאה ש"ח אך מעוניין בבקבוקי השתייה לבקש מקונה שקנה מעל מאה ש"ח ואינו מעוניין בבקבוקים לקנות את מספר הבקבוקים במחיר המוזל כפי המגיע לו ולאחר מכן להעביר את הבקבוקים לקונה שביקש זאת והלה כמובן יחזיר לו את הכסף שהוציא בשבילו? יש לציין כי בהנהלת הסופר אמרו בפירוש שמבחינתם זה לא ר כי כמובן מאיליו הם מפסידים מכך אך אין להם דרך לאכוף זאת ולכן הם משאירים את זה ביד הלקוחות
תשובה: אכן, הדבר אסור. זו גנבה.
שאלה: שימוש בקנביס רפואי: אני כיום מקבל קנביס רפואי לאחר ת.ד קשה רציתי לשאול אם כיום שאני רוצה להתחזק ואני רואה דרשות פה ושם (האמת שלא קשור לנושא השאלה אבל אני לא מצליח.קשה לי ) האם מותר לעשן את התרופה וללמוד תורה? או שאסור לערבב בין השניים?
תשובה: ב"ה שמחתי לקבל את מכתבך, ולראות את הרצון האמיתי שלך להתחזק, ואברך אותך שתזכה לבנות את הנתיב הנפלא שלך אל אבינו שבשמים, ותזכה להמון שמחה ולהמון קדושה. אינני נכנס כעת לעניין הקנביס, שלפי ידיעתי הנושא רחב ולא פשוט, אך הואיל ואתה עוסק בו רק בצורך הרפואי, אין בו איסור הלכתי, ואין איתו בעיה גם בלימוד תורה תוך כדי העישון הזה. כיום יש לא מעט אנשים שרוצים להתקדם, שרוצים ללמוד, שרוצים לחדש את הקשר עם ה', אך לא תמיד יודעים איך לעשות זאת, ואז לפעמים לא כל כך מצליחים. לכן מאוד חשוב לעשות זאת נכון, להתקדם צעד אחר צעד, על פי הדרכה אישית מתאימה, ואז זוכים לעבור תהליך נפלא ומשמח. אשמח מאוד להיות איתך בקשר, להדריך אותך ואפילו למצוא לך רב או מישהו שיוכל להדריך אותך באופן אישי וישיר, וזה יהיה לך ממש נפלא. חשוב מאוד שתחזור אלי ישירות אל כתובת האימייל שלי, ותוסיף עליך עוד פרטים, ואשמח לעזור לך בכל מה שאוכל. בברכת הצלחה רבה הרב יצחק גרינבלט zahig1 gmail.com
שאלה: טלויזיה בשבת: אני מכירה מישהו, חוזר בתשובה שגר בבית הוריו אשר אינם שומרים שבת. הוא טוען שהרב שלו אמר לו שמותר לו לצפות בטלויזיה עם ההורים שלו בשבת מתוך כיבוד הורים. לי זה נשמע ממש לא נכון, למרות שהוא לא עושה שום פעולה אסורה. האם יש משהו בדבריו של הרב שלו שהתיר לו או שהאיסור הוא איסור מוחלט ועליו לשבת לבד בחדרו?
תשובה: מצות כיבוד הורים לא מחייבת צפיה משותפת, אפילו לא ביום חול, ובודאי שלא בשבת.
שאלה: כשרות מאכלים בטעמי בשר לא כשר: יש לי שאלה, ראיתי בארה"ב תחליפי בשר (צמחוניים לגמרי) האמורים להיות בטעם וצורה של בשר לא כשר: חזיר, פירות ים ועוד. המוצרים הנ"ל היו עם חותמת U זאת אומרת שהרבנות המקומית אישרה אותם. שאלה ראשונה היא- האם אכן ההלכה מתירה מאכלים כאלה? האם אין חשש לפיתוי לאכילת הדבר האמיתי? שאלה שנייה- במידה וקיים מוצר שכזה, צמחוני לגמרי, אך ללא הכשר רבני. האם מידת כשרותו היא כמו עגבניה לא כשרה לדוגמה (אשר ידוע שהיא רק עגבניה ואין בה בשר)? או שקיים חשש גדול יותר?
תשובה: 1. אם אין בעיה של כשרות וזה רק הטעם, יש על זה גמרא בחולין. ילתא שאלה את רב נחמן, שהרי לכל דבר שהתורה אסרה יש דוגמתו גם מאכל בהיתר, והיא רצתה לאכול דבר שדומה לחזיר והוא ענה לה תשובה. רואים שעל טעם אין חשש אם זה בהיתר. אם אדם יעשה חצילים ויטגן אותם עם בצל ושמן ויהיה להם טעם של דבר אחר, הוא הרי אוכל כשר ואני חושב שיהיה מותר. 2. אם אין חשש של דבר מן החי אלא על ירקות, אין לחשוש לקנות אצל גוי. בפירות יש לבדוק עורלה.
שאלה: הלכות מותר או אסור: ברצוני לדעת אם מותר או אסור למרוט להוריד שערות בכל איברי הגוף, אם זאת נעשה ע"י מכונת תספורת ולא על ידי סכין גילוח ואם יש הלכה האוסרת על כך,
תשובה: גילוח שיער הגוף נחשב כלא ילבש. ואנו דומה לגילוח הזקן שהוא משום איסור השחתה, לכן רק בזקן יש הבדל בין סכין למכונה.
שאלה: אבקת חלב נוכרי : רציתי לדעת האם מותר לאכול אבקת חלב נוכרי. נגיד אני אוכל קינדר בואנו, האם זה ר? ואם לא, אז למה הרבנות הראשית מאשרת את זה? השאלה נשאלה בהמשך לשאלה "אכילת אצל מארחים שמקפידים על הכשר רבנות"
תשובה: יש פוסקים גדולים שהתירו חלב נוכרי במדינות המפותחות בימינו, וק"ו אבקת חלב נוכרי, ויש מחמירים. הרבנות אחראית לכלל ישראל, לכן היא מתירה ומציינת שהחלב הוא נוכרי והמחמיר יחמיר.
שאלה: שם איזבלה לבת: מה הדין במקרה וזוג חוזר בתשובה (גרים בחוץ לארץ) רוצים לקרא לבת שלהם איזבלה? האם יש ענין בלשכנע אותם שאסור או להניח להם בשביל לא לגרום ריחוק וכיוצא בזה?
תשובה: כדאי לומר שאיזבל נהרגה בצורה קשה וכדאי לתת שם עם משמעות טובה, ואם ירצו ישמעו.
שאלה: עמידה בקדושה באוטובוס: אני נוסע מדי בוקר באוטובוס, ולעיתים, באמצע הנסיעה קם אחד הנוסעים הנמצא באמצע תפילת שחרית ומבקש משאר הנוסעים שיצטרפו אליו לקדושה. שאר הנוסעים נענים לו, לרוב, והם נעמדים ועונים. האם יש עלי חובה לעמוד גם ולענות? האם התשובה שונה במקרה שאין סכנה (לדוגמא, אם יש מניין ברחוב וכדו )?
תשובה: אם יש עשרה יהודים לידך שאומרים קדושה אתה צריך לעמוד. אם היית בבית אחר, שהוא חולק רשות לעצמו, ואתה שומע קדושה ועוסק בדבר אחר אתה לא חייב לענות אבל לידך אתה חייב שמשום קדושת ה'. אבל באוטובוס זה דבר משונה ועוד להתפלל בעמידה. פתאום האוטובוס יכול לעשות פניה ואפשר ליפול. עדיף לא להתפלל שם בכלל אבל אם הם מתפללים אתה צריך לעמוד. אמנם זה לא נח לעמוד באוטובוס אבל אין ממש סכנה.
שאלה: מוזיקה בשנת אבל על אם: אימי נפטרה לפני מספר שבועות. אני יודע שאסור לשמוע מוזיקה בשנת האבל הראשונה (לפי הרב עובדיה). אבל האם מותר לי לשמוע מוזיקה ללא כלי נגינה, כלומר רק שירה של גברים ללא ליווי של כלי נגינה. (על פי רוב אני מעוניין לשמוע זאת בעבודה כך יותר קל לי להתרכז)? מאחר ואני נוהג לפי הרב עובדיה, אשמח אם תציינו אם יש הבדל בין הספרדים לאשכנזים.
תשובה: גם שירת גברים אסורה לאבל, ואפשר להקל אם נחוץ בפיוטים ובתפילות שנאמרו ע"י פייטנים בניגון. נראה לי שאשכנזים נוהגים להחמיר גם בפיוטים.
שאלה: נגינה בפני קהל מעורב: יש לי תזמורת של בנות בגילאי 8-12, חלקן עברו בת מצווה לא מזמן. האם מותרת נגינה של כל הבנות יחד בפני הורים? (גברים ונשים) במידה וכן- האם מותרת נגינת יחיד (סולו) בפני ההורים?
תשובה: בנגינה בכלי בלי שירה אין בעיה בגיל כזה.
שאלה: ברכה של שניצל מהצומח: כבוד הרב שניצל מן הצומח, מה ברכתו? האם שהכל? האם מזונות? שאלתי אינה על שניצל בשרי ואינה על שניצל תירס, אלא שניצל פרווה ללא תוספות. השאלה נשאלה בהמשך לשאלה "ברכה על שניצל צמחי"
תשובה: שניצל שלא ניכר ממה הוא עשוי והקמח שבו רק מדביק, מברכים שהכל.
שאלה: עניין הסגולות של הרפואה: ראיתי שהשו"ע פוסק בסימן שא כז שמותר לצאת בשבת עם ביצת חרגול שן שועל או מסמר צלוב ואין בזה בעיה של דרכי האמורי, רציתי לדעת האם דין זה תקף עדין היום למרות שברור לכל שאין בזה כלל משום רפואה כך שלא ניתן לומר כל שיש בו משום רפואה אין בו משום דרכי האמורי? בנוסף, האם יש ממש בסגולות? אם לפי מעשיו של האדם לא מגיע לו משהו (כגון רפואה הצלחה וכדומה) האם יתכן שסגולה כלשהי תעזור לו למרות זאת? ואם לא אז מה המשמעות של סגולות וקמיעות המוזכרים בש"ס וראשונים?
תשובה: יתכן ולפעמים יש צמח בעל תכונה מרפאה ויתכן גם מינרלים שמרפאים, אפילו שהרפואה עדיין לא מבינה מדוע. ולפעמים גם הדמיון משפיע על האדם ויש להתחשב גם במצב רוח שלו. אם נתברר שמה שהאמינו קודם הכל היה בטעות, עדיין אין זה אסור משום דרכי האמורי כי המקור היה בטעות ולא במה שקשור עם עבודה זרה ולכן אין בו תועלת אבל גם אין איסור. ואם הסגולה מועילה היא נחשבת כמו רפואה ולא כנס על טבעי.
שאלה: סיר לחמין בשבת: רציתי לשאול שאלה בנוגע לסיר של חמין בשבת. יש לי סיר שמיועד לחמין ורציתי לשאול, אם אני מפעיל אותו כמה שעות לפני כניסת שבת על אותו עוצמת חום, האם אפשר לאוכלו בשבת או שדבר זה נקרא בישול ולא חימום?
תשובה: אם ניתן לווסת בו את החום אין להשתמש בו בשבת.
שאלה: ברכה על רחיצה לכבוד שבת: מדוע לא מברכים על רחיצת ידיו ורגליו לכבוד שבת? ומדוע זה שונה מהדלקת נרות שבת ששתיהן עניינן עונג שבת? והראשונים מתלבטים לגבי הדלקת נרות אם מברכים מפני שנאמר בגמ שבת כ"ה: שחובה להדליקם ולא נאמר שמצווה להדליקם וע"ש בתוס אך באותה גמ נאמר שרחיצת ידיו ורגליו היא מצוה! ועוד התקשתי, מדוע לא מברכים על כל אכילה בשבת מטעם היותה עונג? חיזקו ואימצו!
תשובה: ח תיקנו הדלקת נרות במיוחד משום שמחת שבת ועונג שבת. והיה בזה גם עניין לאפוקי מדעת הצדוקים. כמו שיש כלל בשבת שיש מצוה לאכול משהו חם, כי הצדוקים פירשו "לא תבערו אש בכל מושבותיכם" שאין להשאיר אור דלוק בשבת ויש לשבת בחושך, וזה נגד הסברא הפשוטה, וחכמים אומרים להיפך, אדם צריך להבליט שהוא מענג את השבת. על שאר דברים למרות שיש חיוב לא מברכים כי אדם עושה זאת כל יום, כמו על סעודת שבת. רחיצה והתלבשות לשבת זה עניין כללי של לכבד את השבת, בלבוש, בדיבור וכד'. לא שייך לברך שאלו דברים שהם באופן כללי לתת צביון ליום השבת אבל בהדלקת נרות יש דבר יחודי ולכן תיקנו על זה ברכה. ח תיקנו ברכות ברכות הנהנין על אכילה ושתיה, אבל על נוף יפה או מוזיקה נעימה וכן רחיצה של הנאה לא מברכים עליהם. זה לא דבר ייחודי ולא תיקנו על זה ברכה.
שאלה: ללכת לבית עלמין לפני החתונה: הרב, האם צריך ללכת לבית העלמין לקברי סב וסבתא לפני חתונה?
תשובה: אין חובה כזאת אולם זהו מנהג יפה, להדגיש את המשך השושלת.
שאלה: כשרות עלים לשתיית תה: קניתי עלים של העץ "ג ינקו בילובה", (עפ"י הרפואה עוזר לזיכרון), הם שמורים אצלי בתוך קופסה במקרר. אני שם כמות עלים רצויה בתוך מסננת משי מעל לכוס, ואז שופך מים רותחים - מעין חליטה. האם אני נוהג כשורה מבחינת כשרות? העלים נקנו ב"עדן טבע מרקט" והיו תחת כשרות של רבנות מסוימת (לא זוכר איזו).
תשובה: וברכת ד' מה גודל החורים במסננת משי, אם הצפיפות גבוהה 120-100 מ"ש, אפשר לשתות. אם צפיפות הרשת נמוכה יש ליתן את העלים בתוך שקיות כמו תיונים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: כשרות סירים ומחבתות קרמיים או טפלון: האם יש לחשוש לחומרים לא כשרים אשר נמצאים בסירים ומחבתות קרמיים או מטפלון? כך שמעתי. מה הדין? מותר להשתמש?
תשובה: לא נראה לי שיש לחשוש, שגם אם ערבבו חומר אסור הוא אינו ראוי לאכילה ופקע האיסור ממנו. לא נראה שצריך הכשר על תבניות חד פעמיות וכד', ואפילו לפסח.
שאלה: תכשיטים ממטבעות: אני יוצרת תכשיטים ממטבעות של אגורות שיש בהם שימוש גם כיום (אך לאחר שאני הופכת זאת לתכשיט כבר אין בהם שימוש כמובן)-האם מותר לענוד אותם בשבת?
תשובה: כן. היות ומופקע מזה גדר מטבע ומכאן ואילך זה מיועד לתכשיט, פקע מזה גדר מוקצה. סתם מטבע לא מיועד לשימוש אלא מיועד להוצאה אבל אם עשו בזה חור, לדוגמא, והשחילו חוט וזה משמש לתכשיט, מכאן ואילך זה מקבל דין כלי שימושי וזה יהיה מותר.
שאלה: האם לבחון שוב את ההצעה: לרב, אני בן 35, בוגר ישיבת הסדר. פגשתי בעבר בחורה חרדית מודרנית, שהקשר נפסק בשל חצאית קצרה שלא מכסה את הברך בישיבה. לאחרונה התחלתי לעבוד במקום עבודתה של הבחורה, וצצה שאלה האם כדאי לנסות שוב, היא מוצאת חן בעיני, ויש בינינו כימיה.היא טוענת שמחמיא לה ללבוש כך, ואין בכוונתה בשלב זה לשנות את לבושה כרגע.שאלתי,האם בעקבות גילי,יש מקום לבחון את ההצעה? מראש.
תשובה: : יש מקום שוב לבחון את ההצעה. לא לפסול רק בגלל הדבר הזה. אם בשאר הדברים יש יראת שמים ורק כאן יש חולשה יש לשקול בחיוב את ההצעה.
שאלה: להסיר את הכיסוי של התפילין : האם צריך להסיר את כיסוי הפלסטיק מתפילין של יד לפני שמברכים? בחלק העליון של הכיסוי יש חור עגול. אני נוהג לשיטת הספרדים
תשובה: יש דעות בזה ואפשר להקל ולהשאיר.
שאלה: ערלת ברית: בעלי מוהל, ולעיתים קורה שנשארת הערלה בתיק בין הכלים, יום או לילה, האם יש למציאותה בבית ולא בקבורה השפעה לא חיובית, או איסור? השאלה נשאלה בהמשך לשאלה "ערלה לאחר הברית"
תשובה: אין איסור אבל לא טוב להשאיר בבית דבר שהוא טמא ומקולקל.
שאלה: מוקצה מחמת איסור: האם מותר ללכת עם אולר בשבת כל היום בתנאי שאני לא פותח את הכלים שהם מוקצה?
תשובה: אם יש באולר חלקים שהשימוש בהם מותר בשבת והם חשובים לך יותר מהחלקים באולר שאסורים בשימוש בשבת מותר לטלטל את האולר לצורך כל שהוא כגון שחושש שהכלי יינזק או ייגנב, אולם טלטול ללא צורך אסור. לשם מה אתה הולך עם אולר בשבת אם אינך משתמש בו?
שאלה: בישולי גויים והפרשת תרומות ומעשרות בשבת: ב ה א. האם יש להפריש חלה ממאפיה בבעלות גוי? (בארץ ישראל) ב. בנוגע לבישול ישראל לדעת הב י : - חייבים גם להדליק את האש בנוסף להנחת הסיר? - מותר לגוי לערבב את האוכל לאחר שהונח? (האם זה תלוי במרקם האוכל?) ג. האם יש להפריש תרו מ מפטרוזיליה וכוסברה ומדוע? ד. האם מועיל לעשות תנאי פעם בשנה לכל השנה בשביל להפריש תרו מ בשבת? (מתי יש להתנות ומי הם הדעות החולקות בזה)
תשובה: וברכת ד' א. אין צורך להפריש כשהמאפיה בבעלות גוי. ב. אין חובה, העיקר זה הכנסת הסיר. ערבוב זה לא בישול. ג. נהגו להפריש בלא ברכה, אמנם יש שפטרו תבלין כלל מהפרשת תרו"מ, אבל בתבלינים הנאכלים ג"כ בודאי חייב, ויש מי שאומר שתבלין שמגדלים במיוחד כתבלין יש להפריש תרו"מ. ד. באופן עקרוני זה יכול להועיל, אבל נהגו להפריש כל ע"ש מכיוון שבכך הוא מראה שמתחיל כעת את ההפרשה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: חילול ה  בחציה באור אדום: עדיין, אם אין מכוניות זה לא חילול השם לעבור באדום? למרות שאני לפעמים ממהר לבית הכנסת אבל לא מוכן שיהיה חילול השם ויש הרבה שעושים את זה. השאלה נשאלה בהמשך לשאלה "חצייה באור אדום כשממהרים"
תשובה: מדין תורה בעיקרון אין איסור. במקרה שיש לחשוש משום חילול השם לא יעבור באור אדום.
שאלה: נפילת מוקצה על לא מוקצה: רציתי לשאול אם נפל מוקצה (כגון דיסק) בשבת על מפתח הבית או על כל פריט אחר שאני זקוק לו בשבת האם מותר לבצע טלטול מהצד ולהזיזו או להחזירו למקומו בשבת או שהפריט עליו נפל הפך מוקצה בעצמו?
תשובה: מותר להזיז את המוקצה בשינוי, כגון, על ידי המרפק.
שאלה: לצאת עם חוט אדום בשבת: כבוד הרב, קיבלתי את החוט האדום, לכאורה חוט השני. שאלו אותי בטלפון אם אני מוכן לתרום, אמרו שהרבה רבנים הולכים לקבר רחל ומתפללים ומזכירים שמות. רציתי לדעת אם זה ר שאני יוצא איתו מהבית בשבת? ראיתי שמותר לצאת עם קמע רק של מומחה אך אני לא בדיוק יודע אם זה ממומחה או לא. הוא על היד שלי בצורה שאם אני מוריד אותו אי אפשר להחזיר. ב מראש על זמנך היקר
תשובה: לא שמעתי על רבנים גדולים שהולכים עם קמיע זו או ממליצים ללכת עימה. בכל אופן לענין שבת במקום שאין עירוב אכן אסור ללכת עימו אולם במקום שיש עירוב אין בעיה.
שאלה: לעסוק בג גלינג (הקפצת כדורים) בשבת: האם מותר לעסוק בג גלינג (הקפצת כדורים) בשבת? המטרה היא לא לצורך אימון להצגה אלא כתחביב והנאה למספר דקות. הכדורים עשויים מבד.
תשובה: אינני מכיר את המשחק אולם נראה שעקרונית המשחק מותר בשבת, אולם יש לזכור את העיקר שראוי להקדיש את השבת ללימוד תורה ולמילוי המצברים הרוחניים לקראת ימי החול. "לא ניתנו שבתות וימים טובים אלא לעסוק בהן בדברי תורה" (ירושלמי פט"ו ה"ג)
שאלה: סיומי ברכות השבת בתפילות השונות: קראתי שיש בשבת דרגות של העולמות השונים המתקבלים לאורך תפילות השבת. האם זו הסיבה לסיום השונה של הברכה בתפילות השבת השונות: ערבית ערב שבת - וינוחו בה שבת שחרית ומוסף - וינוחו בו מנחה - וינוחו בם.
תשובה: כנראה שכן, ואולי יש גם סיבות לפי הפשט.
שאלה: פגיעה בתלמידי חכמים : יש לי חבר שפוגע בכבוד תלמידי חכמים וכשאני מעיר לו על כך הוא טוען שהבן אדם לא באמת תלמיד חכם ולכן זה ר. העניין הוא שזה לא בקטגוריה של ואהבת לרעך כמוך או לשון הרע, האם הוא צודק?
תשובה: אין לפגוע בכל אדם וכל שכן שלא בתלמידי חכמים.
שאלה: שימוש בסיר לחמין: אודה לכבוד הרב אם אקבל הסבר. האם אי אפשר גם להטמין חמין בתנור בו ניתן לווסת את החום, ולהשאיר את התנור בחום נמוך? וכן על כירה חשמלית - בה יש אפשרות להשאיר על חום נמוך? במה שונה מהם סיר לבישול אטי (סיר לחמין) בו יש אפשרויות דומות? השאלה נשאלה בהמשך לשאלה "סיר לחמין בשבת"
תשובה: תנור או כירים שניתן לווסת את חומם אינם גרופים וקטומים, כי יש חשש להגברת החום. לדעת הספרדים מותר להשהות רק אם התבשיל מבושל כל צרכו ומצטמק ורע לו. גם לדעת האשכנזים לכתחילה מותר להשהות רק אם תבשיל מבושל כל צרכו.
שאלה: דיבור לאחר המפיל ללא שם ומלכות: א יישר כח על האתר הנפלא ויישר כח לרב! ב אם קוראים את ברכת המפיל ללא שם ומלכות (מרן הר"מ אליהו נדמה לי אומר לומר ללא שם ומלכות עד לפני חצות), אז אפשר לדבר? השאלה נשאלה בהמשך לשאלה "דיבור אחר קריאת שמע על המיטה"
תשובה: יש פוסקים הסוברים ע"פ האר"י שאין לברך בשם ומלכות לאחר חצות, וכן נוהגים ספרדים רבים, ולדעת הבן איש חי אין לברך בין לפני בין אחרי שמא לא ירדם וכך פוסק הרב מרדכי אליהו זצ"ל. לכתחילה נכון להסמיך לשינה ולא לדבר לאחר מכן אף אם אמר ללא שם ומלכות אך במקום צורך יכול לדבר, ואם כבר קרא קריאת שמע צריך יותר להיזהר בכך.
שאלה: כרטיס בלבבי לתרומת איברים: ראיתי את רשימת הרבנים הארוכה התומכת בכרטיס "בלבבי". מה דעת הרב זלמן מלמד שליט"א? האם הרב תומך, מתנגד או אינו מביע דעה?
תשובה: איני מביע דעה.
שאלה: החלפת כלים בין בשרי לחלבי: מה המקור לכך שאין לכתחילה להשתמש באותם כלים לבשרי וחלבי בזה לאחר זה אף כששניהם קרים? (איפה בשו"ע או בג"מ?)
תשובה: נראה שאין לכך מקור ישיר בגמרא או בשו"ע. מקור המנהג הוא המציאות שבה כיום שיש הרבה כלים שימוש בהם לבשרי וחלבי עלול להביא לידי בלבול ושימוש שאינו מותר בשני המינים.  אמנם יש בין הספרדים שנוהגים להשתמש באותן כוסות זכוכית (דוקא!) לשתיה חלבית או בשרית  מקורות שמהם אפשר למצוא אסמכתא ו'השראה' למנהג אפשר למצוא בגזרת ח (עבודה זרה עו) לאסור בישול בקדירה שאינה בת יומא (מאיסור או מבשר לחלב)  רמ"א פח סס"ב  שו"ע פט ד וברמ"א שם  שו"ע צה ה-ו ובש"ך שם  ערוה"ש פט טז בסופו
שאלה: בישול חלב בכלי בשרי לאחר 24 שעות: הרב, למדתי בספר חכמת אדם כלל נ"ה סעיף ו לגבי בישול בכלי לאחר מעת לעת שנתבשל בו איסור, שהדין שהקדירה אסורה והתבשיל מותר -שלפי התוס והרא"ש החילוק בין קדירה לתבשיל הוא ש"בקדירה היה בו האיסור קודם שנפגם אבל התבשיל לא היה בו האיסור מעולם". לפי זה מה יהיה הדין בבישל בכלי בשרי שרוצה לבשל בו חלב לאחר מעת לעת? (הרי בכלי מעולם לא היה איסור וא"כ לפי טעם זה יהיה מותר לכתחילה לבשל בכלי אחד חלבי ובשרי אם מחכים מעת לעת) (או שאולי ההשוואה שלי אינה נכונה)
תשובה: החכמת אדם מבאר מדוע בדיעבד הקדירה אסורה והתבשיל מותר אין להסיק מכאן שום דבר לגבי בישול לכתחילה בכלי שאינו בן יומו. בישול חלב בכלי בשרי אינו בן יומו אסור מדרבנן כמבואר בגמרא  עבודה זרה עה-עו  שגזרו ח שימוש בכלי שאינו בן יומו שמא יבואו לטעות ולבשל אף בסיר שהוא בן יומו.
שאלה: נוסח הברכה בגוף שני ושלישי: אתה יכול לפרט קצת יותר? מזה אומר לשון נסתר ולמה משתמשים בה? שים לב שגם הברכה הזאת היא יוצאת דופן מברכות אחרות (שלא כמו ברוך אתה ה בורא פרי הגפן פה זה ברוך אתה ה שהכול נהיה בדברו). התשובה לא ענתה לי מדוע יש לומר בדברו ולא בדברך השאלה נשאלה בהמשך לשאלה "שהכול נהיה בדברו או בדברך"
תשובה: כללית, נוסח הברכה משקף את העמדה הנפשית שלנו כשאנו פונים לה'. מצד אחד אנו חשים יראה גדולה, שכן מי אנחנו שנוכל לפנות אל ה' בורא העולם ומנהיגו? ועוד, כשאנחנו פונים אל אדם בשמו הפרטי אנחנו מתכוונים למישהו שראינו ואנו מכירים אותו, אולם כיצד אנו יכולים לפנות באופן ישיר אל ה' שהוא גבוה מכל גבוה? לכן נוסח הברכה מכיל לשון נסתר, לשון המבטאת את תחושת המרחק האינסופי בינינו לה'. מצד שני, ה' בחר להתגלות לנו לפי ערכנו "אנוכי ה' אלהיך אשר הוצאתיך מארץ מצרים", אנחנו יודעים שכל רגע של חיים אנו מקבלים ממנו, שהוא אוהב אותנו מאוד מאוד ומשגיח עלינו, ומכאן נובעת תחושה נפשית של קרבה גדולה ושל רצון לפנות אל ה' כדבר איש אל רעהו. מצד זה, נוסח הברכה מכיל לשון של פניה ישירה. בשכלנו אין לנו אפשרות לתפוס כיצד שני הצדדים הללו מתיישבים יחד, אולם אנו יודעים ששניהם אמת - ה' הוא גם קרוב אלינו מכל קרוב, וגם גבוה מכל גבוה. בתחילת ברכת שהכל אנחנו פונים לה' ואומרים "ברוך אתה ה'", אולם דוקא פניה ישירה זו מביאה אותנו לקול שני בתוכנו - כיצד יכולים אנו לפנות באופן ישיר אל ה' שהוא גבוה מכל גבוה? וקול שני זה מתבטא בלשון הנסתר 'בדברו'.
שאלה: ברכת שהכל על מרק: אם אני אוכל מאכל בו מעורבים מספר רכיבים ומברך על כל אחד מהם (מזונות, אדמה ושהכל) ואח"כ אוכל מרק, האם ברכת השהכל עולה לי במרכיבי המאכל או האם אני חייב לברך שוב שהכל גם על המרק?
תשובה: עם כבר ברכת "שהכל" בסעודה הרי שפטרת גם את שאר המאכלים שזוהי ברכתם.
שאלה: נגיעה בקרובים - מקרה מיוחד: הרב, רציתי לשאול שאלה,בהמשך לתשובה אחרת שראיתי. אני יוצא עם מישהי יתומה מגיל 5. יש לה שני גיסים שמכירים אותה מגיל ממש קטן בערך 7. היא אומרת שזה מאוד קשה לה נפשית להפסיק את הנגיעות אתם, והיא משתדלת למעט בכך. א. האם יש איסור או שאפשר לומר לה שזה מותר? ב. לגבי אחיינים שלה. היא ממש מגדלת אותם, מאכילה אותם, מקלחת אותם והכל. האם היא יכולה להקל גם אחר בר-מצווה לגעת בהם? אלו גם נגיעות חיבה. אסור או מותר? היא בחורה מאוד חמה ורגישה,כך שקשה לה בנושאים האלו כי הכל בא מאהבה טהורה. אבקש מהרב שיתייחס לשתי הסיטואציות.זה מאוד חשוב. ואשמח לשמע את הדעה המיקלה,כי זהו מקרה רגיש שעורר הרבה מריבות. השאלה נשאלה בהמשך לשאלה "איסור נגיעה בבן דוד"
תשובה: א. צריך להמנע מנגיעה. חיבוק ונישוק וודאי שזה אסור. אם זה נגיעה ביד בגלל הקירבה וקשה לה להפסיק, שתפסיק בהדרגה. ב. אחיינים קטנים אין בעיה. לאחר בר מצוה, לכתחילה יש לשאוף שלא יהיה מגע.